Jacobus Gallus

Jacobus Gallus (1550–1591) var en renessanse-komponist av enten tysk eller slovensk opprinnelse.Encyclopædia Britannica: "German-Austrian composer known for his sacred music"."Handl, Jacob." Encyclopædia Britannica Ultimate Reference Suite.  Chicago 2010

 Liv og virke 
Lite er kjent om Gallus' liv. Sannsynligvis kom han til Østerrike en gang i perioden 1564 til 1566. Her var han først elev og korgutt ved Stift Melks klosterskole. Han reiste gjennom  Böhmen, Mähren og Schlesien og gikk i tjeneste hos biskopen i  Olmütz i 1580. Fra 1586 var han kantor ved St. Johann-kirken i Praha, hvor han døde i 1591, 41 år gammel.

Jacob Gallus komponerte hovedsakelig kirkemusikk, men også en god del verdslige verk. Han skrev  messer, motetter, pasjoner, såvel som madrigaler på latin. Gallus lyktes i å forene impulser fra sin tids nederlandske og venetianske musikktradisjoner. Komposisjonene hans er sterkt preget av den venetianske coro-spezzato-teknikken. Jacobus Gallus var en svært produktiv komponist, bare det gigantiske hovedverket Opus musicum, som er en samling motetter for hele kirkeåret, inneholder 374 komposisjoner.

Før Slovenia gikk inn i eurosamarbeidet i 2007 var Jacobus Gallus avbildet på en slovensk pengeseddel (200 tolar). 

 Verk 
 Messe Selectiores qvaedam missae (1580)
 Motettesamling Opus musicum (Praha 1586-1591)
 100 latinske madrigaler Harmoniae morales (1589) og Moralia (posthumt 1596)

 Referanser 

 Kilder 


 Eksterne lenker 



Kategori:Renessansekomponister
Kategori:Østerrikske komponister
Kategori:Personer fra Krain